ddrg/super_eurlex huggingface dataset:
Uredba Komisije (EGS) št. 2877/85

z dne 15. oktobra 1985

o sedemindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1298/85 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 2210/85 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2730/81 je treba seznam organizacij izdajateljic dopolniti z naslednjo organizacijo, pri čemer se pri vstavitvi upošteva abecedni red države uvoznice:

Država uvoznica | Organizacija izdajateljica |

Venezuela | INDULAC, Colinas de la California, Esq. Avdas San Francisco y Palmarito, Edificio Indulac — Apdo 1546, Caracas 10107 a, Venezuela. |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. oktobra 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 137, 27.5.1985, str. 5.

[3] UL L 272, 26.9.1981, str. 25.

[4] UL L 204, 2.8.1985, str. 33.

--------------------------------------------------
Uredba Komisije (EGS) št. 3123/85

z dne 6. novembra 1985

o spremembi Uredbe Komisije (EGS) št. 2237/77 o obliki poročila s kmetijskega gospodarstva, ki se uporablja za določanje dohodkov kmetijskih gospodarstev

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Kraljevine Španije in republike Portugalske k Evropskim skupnostim in zlasti člena 396 Akta,

ker mora biti Uredba Komisije (EGS) št. 2237/77 [1], kakor je bila nazadnje spremenjena z Uredbo (EGS) št. 3272/82 [2], dopolnjena z določitvijo prvega obračunskega leta, od katerega se uporablja ta Uredba za Španijo in Portugalsko; ker se morajo dodati še nekateri drugi podatki,

SPREJELA NASLEDNJO UREDBO:

Člen 1

Člen 2 Uredbe komisije (EGS) št. 2237/77 se dopolni z naslednjim:"Te določbe se v Španiji in na Portugalskem prvič uporabijo pri računovodskih podatkih obračunskega leta 1986 s pričetkom v obdobju med 1. januarjem in 1. julijem 1986."

Člen 2

V Prilogi II, naslov II pod G "Zemljišča in poslopja, mehanizacija, pravice in obratna sredstva" — postavka "Amortizacija strojev in opreme" se opomba 1 dopolni z naslednjim:"Pta 15000; Esc 15000".

Člen 3

Priloga II, naslov II pod I "Davek na dodano vrednost (DDV)" — postavka 107 "DDV sistem" se dopolni z naslednjim:

"ŠPANIJA | Kodna številka |

Normalen sistem | 1 |

Poenostavljen sistem | 2 |

Kmetijski sistem | 3 |

PORTUGALSKA

DDV se ne uporablja | 0." |

Člen 4

Ta Uredba začne veljati 1. januarja 1986, ob pogoju začetka veljavnosti Pogodbe o pristopu Španije in Portugalske.

Uporablja se od obračunskega leta 1986.

Ta Uredba je v celoti zavezujoča in se neposredno uporablja v vseh državah članicah.

V Bruslju, 6. novembra 1985

Za Komisijo

Frans Andriessen

Podpredsednik

[1] UL 1 263, 17.10.1977, str. 1.

[2] UL L 347, 7.12.1982, str. 10.

--------------------------------------------------
Uredba Sveta (EGS) št. 3332/85

z dne 26. novembra 1985

o spremembi Uredbe (EGS) št. 1696/71 o skupni ureditvi trga za hmelj

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 235/79 [2], in zlasti člena 7 Uredbe,

ob upoštevanju predloga Komisije [3],

ob upoštevanju mnenja Evropskega parlamenta [4],

ker se pomoč dodeli priznanim skupinam proizvajalcev na področjih Skupnosti, kjer te skupine lahko svojim članom zagotovijo primeren dohodek in gospodarno upravljajo s ponudbo; ker bi skupine morale to pomoč upravljati z namenom, da izpolnijo te cilje;

ker obsega ena od nalog, dodeljenih skupinam proizvajalcev, izboljšanje pridelave hmelja in njeno prilagoditev tržnim zahtevam, še zlasti s spreminjanjem sortimenta in preureditvami hmeljišč;

ker bi v podporo naporom za prestrukturiranje skupine proizvajalcev morale biti sposobne uporabiti pomoč, dodeljeno za projekte, namenjene zamenjavi sortimenta in preureditvam hmeljišč,

SPREJEL NASLEDNJO UREDBO:

Člen 1

Člen 7 uredbe (EGS) št. 1696/71 se spremeni:

1. odstavek 1(e) se nadomesti z naslednjim:

"(e) upravljati sistem pomoči iz člena 12 tako, da vsakemu članu skupine dodeli njegov delež pomoči, sorazmerno s površino, ki jo obdeluje."

2. vstavi se naslednji odstavek:

"1. a. Skupine proizvajalcev lahko uporabijo pomoč za ukrepe, načrtovane za dosego ciljev iz odstavka 1(a) in (b).".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. novembra 1985

Za Svet

Predsednik

J. F. Poos

[1] UL L 175, 4.8.1971, str. 1.

[2] UL L 34, 9.2.1979, str. 4.

[3] UL C 257, 9.10.1985, str. 6.

[4] Mnenje podano 15. novembra 1985 (še neobjavljeno v Uradnem listu).

--------------------------------------------------
Uredba Sveta (EGS) št. 3644/85

z dne 19. decembra 1985

o spremembi Uredbe št. 79/65/EGS o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 396 Akta,

ob upoštevanju predloga Komisije,

ker se mora Uredba št. 79/65/EGS Sveta [1], kakor je bila nazadnje spremenjena z Uredbo (EGS) št. 2143/81 [2], poleg sprememb, predvidenih v Aktu o pristopu, prilagoditi, da se upošteva nova situacija, nastala s pristopom; ker taka prilagoditev zadeva seznam enot, določenih v Prilogi k uredbi;

ker lahko institucije Skupnosti, na podlagi člena 2(3) Pogodbe o pristopu Španije in Portugalske, pred pristopom sprejmejo ukrepe iz člena 396 Akta o pristopu, ti ukrepi pa začnejo veljati le ob upoštevanju in na dan veljavnosti te pogodbe,

SPREJELA NASLEDNJO UREDBO:

Člen 1

Prilogi k Uredbi št. 79/65/EGS se doda:

"Španija

1. Galicia,

2. Asturias,

3. Cantabria,

4. País Vasco,

5. Navarra,

6. La Rioja,

7. Aragón,

8. Cataluňa,

9. Baleares,

10. Castilla-León,

11. Madrid,

12. Castilla-La Mancha,

13. Comunidad Valenciana,

14. Murcia,

15. Extremadura,

16. Andalucía,

17. Canarias.

Portugalska

1. Entre-Douro-e-Minho e Beira Litoral,

2. Trás-os-Montes e Beira Interior,

3. Ribatejo-Oeste,

4. Alentego e Algarve,

5. Açores e Madeira."

Člen 2

Ta Uredba začne veljati 1. januarja 1986 ob upoštevanju začetka veljavnosti Pogodbe o pristopu Španije in Portugalske.

Uporablja se od obračunskega leta 1986.

Ta Uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1985

Za Svet

Predsednik

M. Fischbach

[1] UL 109, 23.6.1965, str. 1859/65.

[2] UL L 210, 30.7.1981, str. 1.

--------------------------------------------------
Uredba Komisije (EGS) št. 3759/85

z dne 23. decembra 1985

o spremembi nekaterih uredb v sektorju za jajca in perutninsko meso zaradi pristopa Španije in Portugalske

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ker je treba na podlagi člena 396 Akta o pristopu prilagoditi naslednje Uredbe v zvezi z jajci in perutninskim mesom:

- Uredbo Komisije (EGS) št. 95/69 [1], kot je bila nazadnje spremenjena z Uredbo (EGS) št. 1943/85 [2],

- Uredbo Komisije (EGS) št. 1868/77 [3], kot je bila nazadnje spremenjena z Aktom o pristopu Grčije;

ker lahko institucije Skupnosti v skladu s členom 2(3) Pogodbe o pristopu sprejmejo ukrepe, navedene v členu 396 Akta, pred pristopom,

SPREJELA NASLEDNJO UREDBO:

Člen 1

1. Uredba (EGS) št. 95/69 se spremeni kot sledi:

- v členu 2(2) se doda naslednje besedilo:

Španija: | 11 |

Portugalska: | 12 |

- v členu 11(2) se doda naslednje besedilo:

pod (a) | "huevos de gallinas camparasovos de campo-sistema extensivo" |

pod (b) | "huevos de gallinas camperasovos de campo — sistema intensivo" |

pod (c) | "huevos de gallinas criadas en el suéloovos de cama" |

pod (d) | "huevos de gallinas criadas en bateriaovos de capoeira" |

- v členu 11(7) se doda naslednje besedilo:

"huevos de gallinas camperas — sistema extensivo,"

"huevos de gallinas camperas,"

"huevos de gallinas criadas en el suelo,"

"huevos de gallinas criadas en batería,"

"ovos do campo,"

"ovos do campo — sistema intensivo,"

"ovos de cama,"

"ovos de capoeira."

2. V členu 1 Uredbe Komisije (EGS) št. 1868/77 se doda naslednje besedilo:

—ESP. | za Španijo, |

—PORT. | za Portugalsko. |

3. Pri prvi opombi v Prilogi II k Uredbi (EGS) št. 1868/77 se doda naslednje besedilo:

—Španija: | enajst provinc, |

—Portugalska: | samo ena regija. |

4. Uredba (EGS) št. 2785/80 [4] se spremeni, kot sledi:

- v členu 2(1) se doda naslednje besedilo:

"CONTENIDO EN AGUA SUPERIOR AL LÍMITE CEE"

"CONTEUDO EM AGUA SUPERIOR AO LIMITE CEE"

- v členu 3 se doda naslednje besedilo:

"CONTIENE UNA SOLUCIÓN DE POLIFOSFATO"

"CONTÉM UMA SOLUSÃO DE POLIFOSFATO"

Člen 2

Ta uredba začne veljati 1. marca 1986 pod pogojem, da začne veljati Pogodba o pristopu.

Dopolnitve v portugalskem jeziku se ne uporabljajo do konca prve faze, navedene v členu 260 Akta o pristopu.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1985

Za Komisijo

Frans Andriessen

Podpredsednik

[1] UL L 13, 18.1.1969, str. 13.

[2] UL L 181, 13.7.1985, str. 34.

[3] UL L 209, 17.8.1977, str. 1.

[4] UL L 288, 31.10.1980, str. 13.

--------------------------------------------------
Uredba Komisije (EGS) št. 2688/85

z dne 25. septembra 1985

o četrti spremembi Uredbe (EGS) št. 32/82 o pogojih dodeljevanja posebnih izvoznih nadomestil za goveje in telečje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], nazadnje spremenjene z Aktom o pristopu Grčije, in zlasti člena 18(6) Uredbe,

ker Uredba Komisije (EGS) št. 32/82 [2], nazadnje spremenjena z Uredbo (EGS) št. 631/85 [3], določa pogoje dodeljevanja posebnih izvoznih nadomestil za goveje in telečje meso; ker člen 3 navedene uredbe določa, da je treba označevanje proizvodov opraviti v klavnici; ker se lahko v primerih, ko so bili klavni trupi ali polovice že označeni v skladu z navedeno uredbo, četrti iz teh klavnih trupov ali polovic označujejo na drugem kraju kakor v klavnici; ker je priporočljivo tako možnost predvideti v navedeni uredbi;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Členu 3 Uredbe (EGS) št. 32/82 se doda naslednji odstavek:

"V primerih, ko so klavni trupi ali polovice razkosani na prednje in zadnje četrti na drugem kraju kakor v klavnici, lahko oblast iz člena 2(2) nadomesti zgoraj navedeno potrdilo, izdano za klavne trupe ali polovice, s potrdili za zgoraj navedene četrti pod pogojem, da so izpolnjene tudi druge zahteve v zvezi s tem."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. septembra 1985

Za Komisijo

Frans Andriessen

Podpredsednik

[1] UL L 148, 28.6.1968, str. 24.

[2] UL L 4, 8.1.1982, str. 11.

[3] UL L 72, 13.3.1985, str. 24.

--------------------------------------------------
Uredba Komisije (EGS) št. 2600/85

z dne 16. septembra 1985

o spremembi Uredbe (EGS) št. 890/78 o podrobnih pravilih za certificiranje hmelja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Aktom o pristopu Grčije, in zlasti člena 2(5) Uredbe,

ker Uredba Komisije (EGS) št. 890/78 [2], kakor je bila nazadnje spremenjena z Uredbo (EGS) št. 1979/83 [3], določa minimalne zahteve za trženje hmelja; ker te zahteve vključujejo, kar zadeva nepripravljeni hmelj, maksimalno raven krovnih listov;

ker trgovinska praksa kaže, da kakovost hmelja zaradi deleža krovnih listov na splošno ni prizadeta; ker bi zato lahko to tržno zahtevo opustili;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Prilogi I in II Uredbe (EGS) št. 890/78 se spremenita v skladu s Prilogo te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se za hmelj iz leta 1985 in kasnejše pridelke.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. septembra 1985

Za Komisijo

Frans Andriessen

Podpredsednik

[1] UL L 175, 4.8.1971, str. 1.

[2] UL 117, 29.4.1978, str. 43.

[3] UL L 195, 19.7.1984, str. 34.

--------------------------------------------------

PRILOGA

1. Priloga I se nadomesti z naslednjim:

Priloga I

MINIMALNE TRŽNE ZAHTEVE ZA HMELJ V STORŽKIH

Lastnosti | Opis | Najvišja vsebnost (% mase) |

Pripravljeni | hmelj: |

(a)Vlaga | Vsebnost vode | 12 | 14 |

(b)Listi in deli trte | Deli listov, deli trte, trta in listi ter peclji storžkov; deli pecljev morajo biti vsaj 2,5 cm dolgi, da jih lahko opišemo kot peclje | 6 | 6 |

(c)Hmeljni odpad | Majhni delci, ki izvirajo iz mehanskega obiranja. Njihova barva je med temno zeleno in črno, na splošno ne izvirajo iz storžkov | 3 | 4 |

(d)Seme (v primeru "neosemenjenega hmelja") | Zrelo seme storžkov. | 2 | 2 |

2. Oddelek 1 v C iz Priloge II se nadomesti z naslednjim:

"1. Določanje vsebnosti listja, pecljev in odpadkov

Zatehtamo petkrat po 100 gramov vzorca in presejemo na 2 mm situ. Zberemo lupulin, odpad in seme. Seme odstranimo ročno. Vzorce spravimo na stran. Vsebine iz 2 mm sita prenesemo na 10 mm sito in ponovno presejemo.

Iz sita ročno odberemo hmeljne storžke, liste, peclje in tuje snovi, medtem ko venčni lističi, seme, lupulinovi odpadki in nekateri listi in deli pecljev padejo skozi sito. Vse skupaj ročno razdelimo v naslednje skupine:

1. listi in peclji,

2. hmelj (venčni listi, hmeljni storžki in lupulin),

3. odpad,

4. seme.

Odpadkov in lupulina ni mogoče ločiti. Relativni odstotek vsakega je treba zato oceniti z objektivno presojo barve, težo pa izračunati ob predpostavki, da je njihova gostota enaka.

Posamezne skupine stehtamo in njihovo maso izrazimo kot masni delež v masi originalnega vzorca."

--------------------------------------------------
Uredba Komisije (EGS) št. 2249/85

z dne 2. avgusta 1985

o spremembah Uredbe št. 467/67/EGS o določitvi pretvorbenih količnikov, stroškov predelave in vrednosti stranskih proizvodov za različne stopnje predelave riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [1], kakor je bila nazadnje spremenjena z Uredbo (EGS) št. 1025/84 [2], in zlasti člena 19 Uredbe,

ker so bili v členih 2(1) in (2) Uredbe Komisije 467/67/EGS [3], kakor je bila nazadnje spremenjena z Uredbo (EGS) št. 1548/84 [4], določeni stroški predelave, ki se upoštevajo pri različnih stopnjah predelave; ker so se zaradi sprememb v cenah spremenili tudi stroški predelave pri teh stopnjah in je te spremembe treba upoštevati;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V členih 2(1) in (2) Uredbe št. 467/67/EGS se "45,00 ECU" nadomesti s "47,13 ECU".

Člen 2

Ta uredba začne veljati 1. septembra 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. avgusta 1985

Za Komisijo

Jacques Delors

Predsednik

[1] UL L 166, 25.6. 1976, str. 1.

[2] UL L 107, 19.1.1984, str. 13.

[3] UL L 204, 24.8.1967, str. 1.

[4] UL L 148, 5.6.1984, str. 16.

--------------------------------------------------
Uredba Komisije (EGS) št. 631/85

z dne 12. marca 1985

o tretji spremembi Uredbe (EGS) št. 32/82 o pogojih dodeljevanja posebnih izvoznih nadomestil za goveje in telečje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni tržni ureditvi za goveje in telečje meso [1], nazadnje spremenjene z Aktom o pristopu Helenske republike, in zlasti člena 18(6) Uredbe,

ker Uredba Komisije (EGS) št. 32/82 [2], nazadnje spremenjena z Uredbo (EGS) št. 2304/82 [3], določa pogoje dodeljevanja posebnih izvoznih nadomestil v sektorju govejega in telečjega mesa; ker je za preprečitev zamenjav predpisano, da za zadevne proizvode ne veljajo postopki, določeni v 2, 3 in 4 člena 4(5) Uredbe Komisije (EGS) št. 798/80 z dne 31. marca 1980 o določitvi splošnih pravil za vnaprejšnje plačilo izvoznih nadomestil in pozitivnih kompenzacijskih zneskov v zvezi s kmetijskimi proizvodi [4], kakor je bila nazadnje spremenjena z Uredbo (EGS) št. 1663/81 [5];

ker je zaradi trgovske prakse primerno dovoliti zavijanje zadevnih proizvodov pod pogojem, da identifikacijska etiketa ali žig na vsakem proizvodu ostane jasno vidna z zunanje strani ovoja, da se prepreči kakršna koli zamenjava;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Drugemu pododstavku člena 2(2) Uredbe (EGS) št. 32/82 se doda naslednje:

"Pristojne oblasti lahko dovolijo zavijanje proizvodov pod pogojem, da identifikacijska etiketa ali žig na vsakem proizvodu iz člena 3(2) ostane vidna."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 1985

Za Komisijo

Frans Andriessen

Podpredsednik

[1] UL L 148, 28.6.1968, str. 24.

[2] UL L 4, 8.1.1982, str. 11.

[3] UL L 246, 21.8.1982, str. 9.

[4] UL L 87, 1.4.1980, str. 42.

[5] UL L 166, 24.6.1981, str. 9.

--------------------------------------------------
Uredba Komisije (EGS) št. 1365/85

z dne 24. maja 1985

o spremembi uredb (EGS) št. 2191/81 in (EGS) št. 2192/81 glede zneska pomoči za maslo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1298/85 [2], in zlasti člena 12(3) Uredbe,

ker sta uredbi Komisije (EGS) št. 2191/81 [3] in (EGS) št. 2192/81 [4], kakor sta bili nazadnje spremenjeni z Uredbo (EGS) št. 1375/84 [5], določili višino pomoči za nakup masla s strani neprofitnih ustanov in organizacij ter vojske in podobnih enot držav članic; ker je zaradi tržnih trendov treba prilagoditi znesek te pomoči;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V členu 2(1) Uredbe (EGS) št. 2191/81 in v členu 2(1) Uredbe (EGS) št. 2192/81 se znesek "157 ECU" v vsakem posameznem primeru nadomesti s "150,5 ECU".

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. junija 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. maja 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 137, 27.5.1985, str. 5.

[3] UL L 213, 1.8.1981, str. 20.

[4] UL L 213, 1.8.1981, str. 24.

[5] UL L 132, 18.5.1984, str. 30.

--------------------------------------------------
Uredba Sveta (EGS) št. 2039/85

z dne 23. julija 1985

o spremembi Uredbe 1784/77 o certificiranju hmelja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Aktom o pristopu iz leta 1979, in zlasti člena 2(4) Uredbe,

ob upoštevanju predloga Komisije,

ker Uredba (EGS) št. 1784/77 [2], kakor je bila nazadnje spremenjena z uredbo (EGS) št. 3041/79 [3], določa splošna pravila v zvezi s certificiranjem; ker člena 4 in 5 te uredbe predvidevata, da so na vsakem tovorku in certifikatu podrobnosti o sorti ali sortah hmelja; ker te zahteve ni mogoče izpolniti v primeru poskusnih sort, ki jih je treba občasno tržiti, kadar se te proizvode preskuša v velikem obsegu v pivovarski industriji; ker bi bilo treba zgoraj navedeni uredbi dodati posebne določbe, ki se nanašajo na opis omenjenega hmelja na tovorkih in certifikatih,

SPREJEL NASLEDNJO UREDBO:

Člen 1

V Uredbo (EGS) št. 1784/77 se vstavi naslednji člen:

"Člen 5a

V primeru hmelja poskusnih sort v teku razvoja, ki jih proizvaja raziskovalni inštitut na svojih površinah ali proizvajalec v imenu takega inštituta, se lahko podrobnosti o sorti ali sortah iz člena 4(b) in člena 5(1)(f), zamenjajo z imenom ali številko, ki to sorto določa."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1985

Za Svet

Predsednik

J. Poos

[1] UL L 175, 4.8.1971, str. 1.

[2] UL L 200, 8.8.1977, str. 1.

[3] UL L 343, 31.12.1979, str. 4.

--------------------------------------------------